**ΕΝΗΜΕΡΩΣΗ ΑΣΦΑΛΙΣΜΕΝΩΝ ΓΙΑ ΚΑΤΑΣΚΗΝΩΤΙΚΟ ΠΡΟΓΡΑΜΜΑ ΤΑΥΤΕΚΩ ΤΑΠ ΟΤΕ ΓΙΑ ΤΟ ΕΤΟΣ 2015**

**ΘΕΜΑ:** Καθορισμός διαδικασίας υποβολής αιτήσεων ασφαλισμένων του ΤΑΥΤΕΚΩ / ΤΑΠ ΟΤΕ για συμμετοχή των παιδιών τους στο κατασκηνωτικό πρόγραμμα 2015.

Σας ενημερώνουμε ότι για το τρέχον έτος, στο κατασκηνωτικό πρόγραμμα για το ΤΑΥΤΕΚΩ-ΤΑΠ ΟΤΕ θα ακολουθηθεί η εξής διαδικασία:

**1**.**ΠΡΟΫΠΟΘΕΣΕΙΣ – ΣΥΜΜΕΤΟΧΗ.**

1.α. Παιδιά ασφαλισμένων Τ.Α.Π.-Ο.Τ.Ε. δύνανται να φιλοξενηθούν ως κατασκηνωτές ΜΟΝΟ ΣΤΙΣ ΚΑΤΑΣΚΗΝΩΣΕΙΣ ΠΟΥ ΠΡΟΣΗΛΘΑΝ ΚΑΙ ΚΑΤΕΘΕΣΑΝ ΠΡΟΣΦΟΡΕΣ ΣΤΟΝ ΔΙΑΓΩΝΙΣΜΟ ΚΑΙ ΑΝΑΦΕΡΟΝΤΑΙ ΑΝΑΛΥΤΙΚΑ ΣΤΟ ΣΥΝΗΜΜΕΝΟ ΠΡΟΣΑΡΤΗΜΑ.

**1.β. Δικαίωμα συμμετοχής έχουν οι κατασκηνωτές ηλικίας 5-14 ετών δηλαδή όσα γεννήθηκαν από 1-1-2001 μέχρι και 31-12-2010 (ΕΦΟΣΟΝ Η ΑΔΕΙΑ ΛΕΙΤΟΥΡΓΙΑΣ ΤΗΣ ΚΑΤΑΣΚΗΝΩΣΗΣ ΑΠΟ ΤΗ ΝΟΜΑΡΧΙΑ ΠΡΟΒΛΕΠΕΙ ΑΥΤΑ ΤΑ ΟΡΙΑ ΗΛΙΚΙΑΣ) σύμφωνα με τις προϋποθέσεις της ΥΑ 1277/8.3.89. Για τα παιδιά με ειδικές ανάγκες θα γίνονται δεκτά από ηλικία 6-16 ετών δηλαδή όσα γεννήθηκαν από 1-1-1999 μέχρι και 31-12-09.**

1.γ. Παιδιά ασφαλισμένων συμβασιούχων ορισμένου χρόνου μετά την συμπλήρωση του 6μήνου από την ημερομηνία ασφάλισής τους στον κλάδο ασθένειας φιλοξενούνται στις κατασκηνώσεις με συμμετοχή στη δαπάνη του ημερήσιου τροφείου κατά ποσοστό 50%.

**2. ΕΝΕΡΓΕΙΕΣ ΑΣΦΑΛΙΣΜΕΝΟΥ**

2.α Ο ενδιαφερόμενος ασφαλισμένος γονέας μεριμνά ο ίδιος ώστε να εξασφαλίσει κράτηση θέσης στην κατασκήνωση της επιλογής του (συνημμένος πίνακας).

2.β Στο διαδίκτυο [www.tayteko.gr](http://www.tayteko.gr) βρίσκει αναρτημένα:

1)αίτηση συμμετοχής.

2)Κάρτα Κατασκηνωτή, προς συμπλήρωση(με πρόσφατη φωτογραφία του παιδιού).

3)Υπεύθυνη Δήλωση Προσέλευσης.

4)Υπεύθυνη Δήλωση Αποχώρησης .

5)Πίνακας Συμβεβλημένων Κατασκηνώσεων 2015

2.γ Υποβολή της αίτησης συμμετοχής του παιδιού γίνεται μέσω e-mail (**kataskinosis-tapote@tayteko.gr**) ή μέσω fax **(210 – 8808902, -711)** ή στα γραφεία του ΤΑΥΤΕΚΩ (Πατησίων 54, ισόγειο – ωράριο υποβολής 8.30π.μ.-13.00μ.μ.).

Συνημμένως υποβάλλονται:

* Εκκαθαριστικό μισθοδοσίας ή φύλλο σύνταξης
* Φωτοτυπία α’ σελίδας βιβλιαρίου άμεσα ασφαλισμένου
* Φωτοτυπία α’ σελίδας βιβλιαρίου έμμεσα ασφαλισμένου παιδιού που πρόκειται να συμμετάσχει στο κατασκηνωτικό πρόγραμμα

2.δ Οι αιτήσεις συγκεντρώνονται στο αρμόδιο τμήμα Ασφάλισης, Μητρώου και Παροχών σε χρήμα, όπου γίνεται έλεγχος κατασκηνωτικού δικαιώματος (δικαίωμα παροχής – ηλικία ).

2.ε Ημερομηνίες υποβολής αιτήσεων:

*Α’ κατασκηνωτική περίοδος 18/05/2015 έως 26/05/2015*

*Β’ κατασκηνωτική περίοδος 25/05/2015 έως 05/06/2015*

*Γ’ κατασκηνωτική περίοδος 04/06/2015 έως 12/06/2015*

*Δ’ κατασκηνωτική περίοδος 04/06/2015 έως 12/06/2015 (ΑΜΕΑ)*

**3. ΥΠΟΧΡΕΩΣΕΙΣ ΑΣΦΑΛΙΣΜΕΝΟΥ ΓΟΝΕΑ**

3.1. Ο Γονέας ή το άτομο κατ’ εξουσιοδότηση αυτού κατά την παράδοση του παιδιού κατασκηνωτή στους υπεύθυνους της κατασκήνωσης παραδίδει την κάρτα του κατασκηνωτή (με πρόσφατη φωτογραφία του παιδιού) και αφού έχει συμπληρώσει πλήρως και υπογράψει το κάτω μέρος αυτής ΤΗΝ ΥΠΕΥΘΥΝΗ ΔΗΛΩΣΗ ΠΡΟΣΕΛΕΥΣΗΣ (ιδιοχείρως).

 ΕΠΙΣΗΜΑΙΝΕΤΑΙ ότι στις περιπτώσεις που θα αποδεικνύεται ότι τα αναγραφόμενα στοιχεία είναι ψευδή ή ανακριβή το ΤΑΜΕΙΟ ΟΥΔΕΜΙΑ ΥΠΟΧΡΕΩΣΗ ΕΧΕΙ ΚΑΙ Η ΔΑΠΑΝΗ ΚΑΤΑΒΟΛΗΣ ΤΟΥ ΤΡΟΦΕΙΟΥ ΒΑΡΥΝΕΙ ΑΠΟΚΛΕΙΣΤΙΚΑ ΚΑΙ ΜΟΝΟ ΤΟΝ ΚΗΔΕΜΟΝΑ ΤΟΥ ΠΑΙΔΙΟΥ.

3.2. Κατά την αποχώρηση του παιδιού από την κατασκήνωση θα συμπληρώνεται από τον γονέα ή τον νόμιμα εξουσιοδοτημένο η υπεύθυνη Δήλωση αποχώρησης από την κατασκήνωση και θα παραδίδεται στην κατασκήνωση προκειμένου να υποβληθεί στο Ταμείο μαζί με τα προβλεπόμενα παραστατικά για την εκκαθάριση της δαπάνης.

 **ΕΠΙΣΗΜΑΙΝΕΤΑΙ ΕΠΙΣΗΣ ΟΤΙ, ΠΡΟΣ ΑΠΟΦΥΓΗ ΚΑΘΕ ΠΙΘΑΝΗΣ ΕΜΠΛΟΚΗΣ ΚΑΤΑ ΤΟ ΣΤΑΔΙΟ ΠΛΗΡΩΜΗΣ ΤΗΣ ΚΑΤΑΣΚΗΝΩΣΗΣ Ο ΓΟΝΕΑΣ ΥΠΟΧΡΕΟΥΤΑΙ ΝΑ ΣΥΜΠΛΗΡΩΝΕΙ Ο ΙΔΙΟΣ ΤΙΣ ΥΠΕΥΘΥΝΕΣ ΔΗΛΩΣΕΙΣ.**

3.3. Σε περίπτωση προσωρινής αποχώρησης του παιδιού, που δεν μπορεί να δικαιολογείται πέραν των (2) διανυκτερεύσεων και εφ’ όσον υπάρχουν λόγοι σοβαροί (ασθένεια – εξετάσεις – σοβαροί οικογενειακοί λόγοι) ο παραλαβών γονέας ή κηδεμόνας υποχρεούται να υπογράφει το ειδικό έντυπο αδείας εξόδου το οποίο θα πρέπει να είναι θεωρημένο και αριθμημένο από την Δ/νση Επιθεώρησης της Γενικής Γραμματείας Κοινωνικών Ασφαλίσεων (Γ.Γ.Κ.Α.) ή από την υπηρεσία που έχει υποδείξει αυτή και στο οποίο θα αναφέρεται η ημερομηνία παραλαβής και κατά την επιστροφή η ημερομηνία επιστροφής.

Επικοινωνία μέσω **e-mail** : **kataskinosis-tapote@tayteko.gr.**

 στα **τηλέφωνα**: **210-8808777, 210-8833508**

 και στα **fax**: **210-8808902, 210-8808711**

|  |  |
| --- | --- |
|  | Η ΠροϊσταμένηΑυτοτελούς Τμήματος Ασφάλισης, Μητρώου & Παροχών σε ΧρήμαTAYTEKΩ |
|  |  |
|  | ΠΗΝΕΛΟΠΗ Δ. ΓΙΑΣΣΙΑ |